Knak die boompies terwyl hul nog jonk is - SorinaSorina
Ai, dit is maar moeilik om hulle te kry om die regte kosse te eet! En kinders wil ook altyd alles prober beheer en kos bly een hiervan – dit is vir hulle maklik genoeg om te beheer. En nou kompeteer jy nog met alles wat so goed op die rakke bemark en verkoop word. Dit is geen wonder iets so eenvoudig soos ‘n wortel, slaai of vars tamatie het vir hulle geen aantrekkingskrag nie.
Maar om ons kinders reg te leer eet, behoort glad nie ‘n las vir enige iemand te wees nie. Maak nie saak hoe oud jou kinders is nie, maak hulle opgewonde om nie kosse te probeer.
Stel die voorbeeld.
As jy die regte kos eet, gaan hulle jou voorbeeld volg. As jy jou neus optrek vir daardie wortel, gaan hulle heel waarskynlik dink die wortel is die aakligste ding op aarde. Wanneer kinders sien dat hulle ouers oop is vir nuwe kosse en dat hulle dit ten minste probeer, is hulle meer geneig om kanse te vat met hul kos. Eet ook soveel moontlik saam as gesin. En as julle baie besig is, maak seker dis ‘n ontbyt hier of ‘n aandete daar een of meer keer per week. Daar is al hoeveel studies wat bewys dat gesinne wat saam eet, het in die algemeen beter eetgewoontes.
As jy nou wil hê hulle moet nooit iets nuuts probeer nie, moet jy die kos op hulle af forseer. Kinders het tyd nodig om gewoond te raak aan sekere smake, veral babas, so moenie opgee na die eerste paar probeerslae nie.
Hoe lyk jou tuin?
‘n Groentetuin waarna julle saam as gesin kan omsien, is dalk nie ‘n slegte idee nie. Dit sal almal in die gesin en veral die kinders die geleentheid gee om eienaarskap te neem oor dit wat hulle in hulle magies sit. En kort voor lank sal hulle nie kan wag om daardie nuwe, vars tamaties te gaan pluk nie. En as hulle dit self gegroei het, sal hulle dit seker meer vertrou om te eet.
Vryheid van keuse.
As jy wil hê jou kind moet nuwe, gesonder kos, probeer, gee vir hulle ‘n opsie tussen twee dinge wat hulle nog nooit vantevore probeer het nie. Die keuse maak dit makliker, want volgens jou kind is dit wat hulle dan wil hê en nie jy nie.
Dit neem dalk ‘n ruk en ‘n paar probeerslae om jou kind aan gesonder kos voor te stel, maar wees geduldig. Moenie ‘n groot kwessie maak van kos nie. Die goeie nuus is dat, volgens studies, kinders hulle volgende maaltyd kies volgens wat hulle liggame nodig het.
Wees kwaai, maar...Daardie mylpale!